AfriForum behaal oorwinning teen onredelike inperkinginhegtenisnemings - AfriForum
Dit volg nadat AfriForum op 1 Junie 2020 aangekondig het dat hy twee loodssake aanpak om onredelike inhegtenisnemings op grond van die huidige regulasies te stuit. In dié spesifieke aangeleentheid is 'n man deur die SAPD gearresteer nadat hy afgetrek is. Hoewel die man die nodige permit byderhand gehad het is hy vir ivoorverwante oortredings gearresteer omdat daar 'n ou paar koedoehorings in sy voertuig se kattebak was.
Die ander saak – wat handel oor die inhegtenisneming van 'n persoon omdat hy nie die koopbewys van sy sigarette kon toon nie – dien weer op 21 Augustus 2020 op die rol van die Roodepoort Landdroshof.
"Ons is saam met die beskuldigde bly dat die saak teen hom teruggetrek is. Ons sal nou die saak enduit voer om dit vir die wetstoepassingsowerhede duidelik te maak dat landsburgers nie langer as slaansakke vir magsdronk wetstoepassers sal dien nie," sê Marnus Kamfer, regs-en-risikobestuurder by AfriForum.
"Dit sal eerste prys wees as die skuldige beamptes uit hul eie sakke vir vergoeding moet opdok, en nie die belastingbetaler nie," sluit Kamfer af.
Post Tags:	#Arrestasies#inhegtenisneming#Inperking#Koedoehorings#Onregmatige arrestasies#oorwinning#Polisie#SAPD